Qui va ser Ovidi de Braga?
Ovidi de Braga o Audit fou un llegendari bisbe de Braga (Portugal) entre l'any 90 i 135, succeint el també llegendari sant Basili de Braga. És una figura fictícia, ja que l'arquebisbat de Braga no està documentat fins al començament del segle v.
Segons la tradició, era un ciutadà romà de Sicília, enviat a Braga pel papa Climent I perquè hi evangelitzés. Hi va succeir en el bisbat el també llegendari Sant Basili de Braga. Va batejar la santa Marina d'Augas Santas i les seves germanes, i morí màrtir cap al 135.
Malgrat la inversemblança de la història i la manca de fonaments històrics, la llegenda arrelà i el culte a Sant Ovidi s'estengué, fixant-se la festivitat litúrgica el 3 de juny. A la catedral de Braga hi havia un sepulcre antic que va atribuir-s'hi, essent venerat com la tomba del sant.
A causa de la semblança del nom Ovídio amb la paraula portuguesa ouvir ("sentir"), era conegut com a São Ouvido ("sant Sentit") i era invocat per guarir els mals de l'oïda. Al sepulcre de Braga hi ha dos orificis on els sords introduïen els dits per invocar el sant i tocant-se les orelles amb ells, n'obtenien la guarició, segons la tradició.
Un llegendari bisbe de Braga.